  Руслан Нуриахметов Майя Бывальцева 2022-тӥ арысен Россиын физкультура но тазатымон юрттӥськет понна вытъёсты берыктыны луонлык кылдӥз. Со понна спорт огазеяськон федерал лыдметэ пыртэмын луыны кулэ. Удмуртиысь отчы 74 ужъюртъёс шедизы, ивортӥз элькунысь физкультурая, спортъя но егитъёсын ужанъя министерстволэн пресс-службаез. Россиысь спортъя министерствоен юнматэм лыдметэ бадӟым фитнес-центръёс, спортъя но тазалыкез кылдатонъя огазеяськонъёс, нимаз ужбергатсьёс, кун ужъюртъёс пыризы. Быдэс списокен татын тодматскыны луоз. Таяз арын спортлы быдтэм коньдонъя вытэз 2023-тӥ арын берыктыны луоз Вытэз ас понна но, пиналъёс понна но басьтыны яра. Берыктон араз троссэ 120 сюрс манетлэсь луоз. Отысь нимаз адямилэн табышысьтыз (НДФЛ) 13 процентэз берытскоз, троссэ 15 сюрс 600 манет. Вытэз берыктон понна касса чекъёс но юрттӥськет сётэм сярысь огкыл кулэ. Куриськон выт тырисьлэн ас кабинетаз сётыны луэ.   Тегъёс: Спорт вытъёс коньдон Ижкар Удмуртия  